- Jó napot! Üdvözlöm! - Üdv! Mit adhatok?
Kávét kérnék, tejjel.
- Kávé tejjel? - Igen.
- Én feketén kérem. Köszönöm. - Egy kávé.
- Sok tejjel. Igen. - Sok tejjel.
- Ön Chelsea? - Igen.
Ezt nem hiszem el!
- Megkapta a kávét? - Úgy izgulok, elfelejtettem.
- Elfelejtette. - Ne feledje a…
Ez az öné, ugye?
- Itt van! - Köszönöm, drága!
Köszönjük!
Viszlát! Legyen szép napja!
Tudod, ez nagyon érdekes… Apáddal mindketten ügyvédek vagyunk,
de te sosem mondtad, hogy érdekelne a jogi pálya.
De gyerekként szerettem vitázni veletek.
- Igen. Úgy éreztük, jó ügyvéd lennél… - Meg felnőttként.
…mert szerettél vitatkozni.
De nem együtt néztétek az Esküdt ellenségeket a nagyiddal?
Akkor néztük az Esküdt ellenségeket,
amikor a… a szobabiciklijén tekert.
Én meg a futópadon futottam mellette.
Az Esküdt ellenségek világában
a bűntényeket mindig megoldják, a rosszfiúkat elkapják,
- és hibázás sincs. - Igen.
De mi tudjuk…
- Hogy ez nem így van. - …hogy ez nem így van.
Tovább!
Mondtam, hogy „állj,” és letepertem.
Ezért is küzdök ennyire.
Úgy örülök ennek a pillanatnak!
HŐSEINK - NŐK AZ IGAZSÁG NYOMÁBAN
Egy mesélős workshopra tartunk
a Különleges ügyosztály sztárjával, Mariska Hargitayval,
aki civilben is kiáll a szexuális bántalmazás áldozataiért.
Mariska tudja, mennyit segíthet egy történet elmesélése.
- Úristen! De jó! - Szia!
Annyira izgatott vagyok!
- Én is! - Úristen!
Nekem is ugrálnom kéne, nem?
Ez a hely tökéletes erre a találkozóra.
- Forgattam is itt. - Üldözött valakit?
- Kihallgatta? - Kérdezősködtem.
Besétáltam a ruhámban, a jelvényemmel,
- kérdezősködtem. - Nem kellett futnod?
Aztán mondtam, hogy „állj,” és letepertem valakit.
De ma nem ez lesz a program.
- Miért nem? - Mehetünk?
Csak szólj előre,
- de leteperhetsz! - Jó.
Jobb kézzel. Mehet.
Kettő, egy. Egy, egy.
Igen. És tessék!
Most jól kiráztuk magunkat, készen állunk a történetekre.
A The Moth-os történetmesélés a transzformációról szól.
A TÖRTÉNETMESÉLÉS MENTORA
A változásról.
A következő feladat: kimondjuk, ami az eszünkbe jut.
VEZETŐ PRODUCER
„Régebben XY voltam, de most már XY vagyok.”
Erre annyi jót lehetne mondani!
SZÍNÉSZNŐ ÉS AZ ÖRÖMTELI SZÍV ALAPÍTVÁNY ALAPÍTÓJA
Régebben azt hittem, mindenki jobb nálam,
de most már ismerem a saját képességeimet.
Hurrá!
- Ez jó. - Szuper!
Ez jó dolog.
Lássuk csak… Régebben szoknyát hordtam.
Ez tök jó!
- De most… - Igen!
De most már úgy 1999 óta nem volt rajtam.
First Ladyként elutaztam Brazíliába.
Amolyan First Lady-s szoknyás kosztümben.
Volt egy jó beszélgetés. Ott volt a sajtó.
Volt egy sajtófotózás. És ott volt egy csomó fotós.
Vége lett a találkozónak. Vége lett az utazásnak.
Visszamentem a Fehér Házba.
És valaki befotózott a szoknyám alá…
és a képpel riói reklámtáblákon
hirdettek egy bizonyos márkájú fehérneműt.
Te jó ég!
Nem lehetett teljesen belátni, de azért szuggesztív volt.
Ez hatással volt a hozzáállásomra.
Amikor az elnökségért indultam, azt mondtam, hogy: „Ez nem kell.”
- Egyenöltözet kell. Így… - Hogy ne aggódjon miatta.
- Azta! Jó ég! - Ez tényleg nagy változás!
- Bizony! - Én pedig megtudtam valami újat anyáról.
A szerepében egy erős, határozott embert játszik,
aki bűneseteket old meg, és igazságot szolgáltat a rosszfiúknak.
Ez hogyan segíti a való életben?
Hát ez… ez egy elég érdekes, váratlan fordulat volt nekem,
már az SVU. Mert mindennap szexuális bántalmazásokról
szóló eseteket láthattunk a tévénkben.
- Így… - Figyelemfelhívás.
Figyelemfelhívó volt. Előtte a szőnyeg alá seperték.
Végre hittek a túlélőknek.
Ez nagyon fontos. Igen.
Most már el tudták képzelni az emberek,
mert megmutatjátok, hogy lehet igazságosabban is kezelni.
És Chelsea, ezt hallom vissza a legtöbbször.
„Bár te nyomoztál volna az ügyemben!”
- Ez szívszorító. - Igen… Szívszorító.
Amikor megkaptam a szerepet, azt hittem:
„Elég lesz majd zsarukkal lógnom. Elég lesz.”
De amikor megcsináltam a SAVI képzését,
a szexuális bántalmazási ügyekbe való beleavatkozási képzést,
az főleg hallgatásból állt.
Az, hogy valaki meghallgatja a történetünket,
az az igazságszolgáltatás… első lépése.
Ez nagyon jó.
Katrina, aki már élt túl családon belüli erőszakot,
és most a környékbeli lányok mentora, szintén hallgatással segít.
Most egy önvédelmi kurzusra tartok, hogy találkozhassam vele
és a mentoráltjaival.
KÖZÖSSÉGI KÖZPONT
- Szia! - Szia!
- Megölelhetlek? - Én is megölelnélek.
Szuper.
Én még csak egy önvédelmi oktatáson voltam…
- Én annyin se. - …és az is 20 éve volt.
A JÖVŐNK FIATAL LÁNYAI ALAPÍTÓJA
Akkor ma szétvernek minket.
Gondoskodom róla.
Ha elesem, felsegítesz, és fordítva. Oké?
- Persze. - Oké. Gyerünk!
Öt. Négy. Tovább!
- Három. Kettő. - Ez az! Tovább!
- Idő! - Tovább!
- De vicces! - Oké!
Mutassátok a támadóállást!
A harci állást! Oké?
- Most! - Nem!
A Jövőnk Fiatal Lányai workshopprogram
az önbecsülésről, a tudatosításról,
a táplálkozásról, a meditációról, az erőszak-ellenességről szól.
Brownsville olyan hely volt,
ahol úgy éreztem, hogy elkél a segítség.
Sok gyerek van veszélyben.
Voltatok már ezelőtt önvédelmi oktatáson?
Nem.
Nem. És ilyenre számítottatok?
Azt hittem, beöltözött emberek lesznek,
akiket majd megtámadunk.
Nem volt elég ijesztő. Erre gondolsz?
Én gyerekként féltem Little Rockban, amikor…
A felső tagozatban fémdetektorokat használtak,
mert olyan sok volt a fegyver azon a környéken.
Mit változtatnátok meg a sulitokban?
Nálunk is kéne fémdetektor,
mert embereket szúrnak le meg ölnek meg a suliban,
a mosdóban például. Eléggé aggódom emiatt.
Igazságot akarok másoknak,
mert nekem nem szolgáltattak igazságot.
A volt vőlegényem felügyelőtiszt volt a Rikers Island-i börtönben.
Hatósági munka. Menőnek tartottam.
De csak bántalmazott engem.
Úgy döntöttem, otthagyom.
1993. január 9-én
a volt vőlegényemmel épp beszélgettünk.
A kisebbik lányom a karomban, és még terhes is voltam akkor.
Bementem, és lefektettem a lányomat,
és amikor kijöttem a szobából, fegyvert fogott rám.
Azt mondta: „Most fogsz meghalni, te ribanc!”
BŰNÜGYI HELYSZÍNELÉS
Tízszer lőtt belém.
1993. JANUÁR 11. HÉTFŐ
Felébredtem a kómából.
LÖVÖLDÖZÉSSEL VÁDOLJÁK
EGY FELÜGYELŐT TARTÓZTATTAK LE
Az első kérdésem az volt, hogy hol a babám, akivel terhes voltam.
EGY NŐT LŐTT LE GYILKOSSÁGI SZÁNDÉK A VÁD
Az orvos elmondta, hogy nem élte túl.
Két órát élt.
Ez az én történetem.
Tudod, Mariska, azt mindig is nagyon értékeltem,
hogy hogyan bánnak az ilyen borzasztó eseteket túlélő emberekkel:
- nem áldozatként, hanem túlélőként. - Igen.
- Ugye? Szóval nem a másik… - Nem.
…tette határozza meg őket, nem a passzív elszenvedői annak.
Pontosan. Ha valakinek az óráját vagy a kocsiját lopják el, azt akarjuk,
hogy higgyenek nekünk, tisztelettel bánjanak velünk, meghallgassanak.
Ha valakit egy testrészétől fosztanak meg,
- ő is ugyanezt akarja. - Pontosan.
És ez a… Az Örömteli Szívnél az az elképzelésünk…
hogy a túlélőket… ünnepelnünk kell.
Ez adja az erőnket.
Csak nemrég kezdtem arról beszélni, hogy megerőszakoltak.
És annyira
szerencsésnek érzem, hogy erről beszélni tudok!
Bár hosszú utat tettem meg,
hogy egyáltalán beszélhessek róla.
De most így érzem: „Nem ez a dolog határoz meg engem.”
- Igen. - Sőt, nézzétek, hol tartok most!
Amikor mindenki összegyűlik,
és meghallgatja a mások igaz, személyes történetét,
ami fontos a számukra, sokat jelent az életükben,
az egy transzformatív élmény.
- Ki lenne az első? - Én.
- Szuper. Jól van. - Köszi.
Édesanyám 34 éves korában halt meg.
A nagyapám is 34 éves korában halt meg.
Így a 34. születésnapomtól…
annyira féltem, hogy mit hoz majd,
mintha én lennék a következő.
Beterveztem egy szuper utazást.
Egy csomó művészbarátom meghívott
egy motoros utazgatásra,
a Las Vegas-i Cirque du Soleil-előadásra tartottak.
És ők amolyan laza überhippik voltak.
Mondtam, hogy jó, ha a saját autómmal mehetek.
Úgy két és fél órája tartott az út, és azt mondták:
„Mariska! Ne legyél ennyire óvatos!”
Én meg erre: „Tudjátok, mit? Nem akarok félelemben élni.”
Így felszálltam, és mentünk tovább.
És úgy 30 másodperc múlva
az egyik autós, aki velünk volt, a telefonját nézte,
és nekiütközött a motoromnak.
Minden megállt. Lerepültem a motorról.
Azt gondoltam: „Hú, ez hihetetlen!
Most te is meg fogsz halni.”
Aztán földet értem, és rájöttem, hogy még mindig élek.
Már nem volt velem a múlt karmája.
És akkor kezdődött az életem. Igen.
Azta!
Még egy pár ütést!
Ez jó lesz.
Öt. Négy. Tovább!
- Három. Kettő. - Ez az! Tovább!
- Idő! - Tovább!
Amikor felébredtem a kómából,
az orvos és a csapata közölte, hogy többé nem állok fel.
Nem tudok beszélni. Nem tudok normális életet élni.
De volt egy fizikoterapeutám.
És ő azt mondta… Ő hitt abban, hogy újra járhatok.
Én ezt válaszoltam: „Nem tudok újra járni.
Az orvosok megmondták, hogy nem fogok.”
Ő azt mondta: „Én nem így gondolom.
Valami azt súgja, hogy sikerülni fog.”
És miután megtettem az első lépésemet,
semmi sem állíthat meg.
Ha senki sem mondja meg az embernek,
akkor nem tudja, hogy a toxikus kapcsolatok rosszak.
Hogy nem szabad ilyen kapcsolatban maradni.
De te kértél segítséget, igaz?
- A családon belüli erőszak ügyében. - Többször is kértem segítséget
a rendőrségtől.
És ki is mentek?
Kijöttek, de nem segítettek,
mert a volt vőlegényem felügyelőtiszt volt.
Hiába volt monoklim, felrepedt szám,
csak felmutatta a jelvényét, és a rendőrök nem mondtak semmit.
Simán elmentek.
Cserben hagyott az igazságügyi rendszer.
- Tíz évet ült. - Amiért tízszer beléd lőtt.
Igen. Golyónként egy évet kapott.
Ezt igazságosnak érzed?
Ez nem igazságszolgáltatás. Nem lehet az.
De mégis rendőr lettél.
Mégis rendőr lettem,
mert meg akarom adni másoknak azt, amit én nem kaptam meg.
Mit mondasz azoknak a fiataloknak, akik úgy gondolják…
a rendőri rendszer nem működik az országunkban?
Nem is működik. De én azt mondom, hogy bejuthatsz a rendszerbe,
hogy hangot adhatsz ennek. És ezzel változást ho… hozhatsz.
Azért kell a rendőrség, mert az emberek bűnöznek.
De arra nem képzik ki őket, hogy mentális zavarokkal foglalkozzanak.
Nem képzik ki őket arra,
hogy a családon belüli erőszak eseteit kezeljék.
A rendőrség nem tud megoldani mindent.
Jó.
Azt mondtam a főnökömnek: „Mentorprogramot akarok indítani.”
És támogatta az ötletet.
Most még egyszer beszívjuk a levegőt,
aztán kifújjuk az orrunkon.
Aztán lerázzuk magunkat.
- Köszönjük! - Jó volt. Köszönjük.
Miss Katrina megtanította,
hogy milyen emberekkel lógjunk együtt.
Ez segített?
Tudják, hogyan kezeljék a viselkedésemet.
Aha.
Ez a csoport segített abban, hogy több önbizalmam legyen.
Hogy önmagam lehessek.
És megmutatta azt is, hogy nekünk, lányoknak mennyi lehetőségünk van
a közösségünk megsegítésére. Aha.
Meg új barátaim is lettek.
Főleg ez az idegesítő itt.
Carmen eleinte meg sem szólalt.
Nagyon hallgatag volt.
Meg sem szólalt, most meg nézzétek!
Szép körmei vannak.
- Másokat ugrat. - Igen. Másokat ugrat.
Annyira büszke vagyok rád! Meg mindenkire.
Katrinához hasonlóan Brittany is más szögből látja a rendszert:
egy kegyelemért küzdő ügyvédként,
aki a jogtalanul elítélt emberekért áll ki.
Valamint egy börtönt megjárt anya lányaként is.
- Jó napot! Hogy van? - Üdv!
- Örvendek. - Jól.
Most bemegyünk a Refoundryba, és megnézzük, mi történik ott.
Oké. Tetszik a név. Az összekovácsoltságra utal.
A REFOUNDRY TISZTVISELŐJE
A küldetésünk, hogy a börtön után segítsünk
elkerülni a visszaesést és a munkanélküliséget. Ő itt Gene.
KÉZMŰVES MESTER ÉS VÁLLALKOZÓ
Ő az első New York-i csoportunkban volt,
kézműves mesterként dolgozik,
és ő fog most bemutatót tartani.
Ma egy bortartó állványt készítünk.
- Oké. - Klassz.
Ezzel a fafestékkel antik hatást érhetünk el.
- Szuper. - Aha.
Az egyikük keni, a másik számoljon ötig, és húzza le!
Mi lesz, ha hétig számolok?
Az is jó.
Ön kreatívkodik, Brittany?
A jogi vitákban kellett kreatívkodnom.
Igen! Tényleg. Ez igaz.
Ön ennek a mozgalomnak az egyik úttörője.
ÜGYVÉD ÉS SZOCIÁLIS VÁLLALKOZÓ
Már akkor kiálltam a kegyelem mellett, hogy divatba jött volna.
Személy szerint 36 embernek segítettem elkerülni az életfogytiglant.
Meséljen egy kicsit az életéről!
Mindig ügyvéd akartam lenni. Clair Huxtable inspirált.
Ó, hú, igen!
De a kelet-texasi vidék
nem teng túl az ügyvédektől, főleg a sötétebb bőrű ügyvédektől.
Így egy ideig meg is feledkeztem az álmomról.
Anya börtönben volt akkor,
a testvéremmel ketten próbáltunk megélni.
Én meg azt mondtam: „Szerintem elmegyek jogi egyetemre.”
Tanultam az 1986-os drogellenes törvényről.
Zéró tolerancia kell a drogfogyasztással és -árusítással szemben.
CECIL WILLIAMS TISZTELETES
Rendkívül sok olyan szegény ember lesz,
főleg feketék, akik börtönbe kerülnek majd.
A tehetősebb fehérek kokainport használtak,
a crack főleg a színes bőrűek között terjedt.
És emiatt aránytalanul sok fekete és barna bőrű ember
kerül börtönbe.
Ahogy anya is. Crackfüggő volt.
Rehabra lett volna szüksége, nem börtönre.
Azt szoktam mondani: „Anya a börtön ellenére lett tiszta,
nem miatta.”
Emlékszem az első látogatásomra,
egy üvegfal két oldalán ültünk.
Az maradt meg a legjobban,
hogy megláttam egy pici lenyomatot az üvegen,
ahol egy kicsi gyerek próbálta volna megérinteni az anyját.
Szíven ütött a látvány.
Ha egy ember börtönbe megy, az az egész családját érinti.
Ezt személyesen is tudom,
ezért alapítottam meg az Anyákat Ölelő Lányokat.
Az a célunk,
hogy a jövő generációi ne kerüljenek be a rendszerbe,
valamint éljenek is, ne csak túléljenek.
Amolyan különlegesebb látogatás. Van ebéd…
PROGRAMIGAZGATÓ
…oktatás, művészetterápia.
- Megérinthetik egymást. - Megérinthetik egymást.
De ez egy helyiségben volt, nem a szokásos üvegfal előtt.
Bemész, leülsz egy asztalhoz,
aztán ott kell maradni.
Ez egy nagyobb szobában folyik, és ott van az ember lánya.
Megcsinálhatják a hajukat, megölelhetik őket.
Brittany, miért nincs több ilyen program?
Mert… nekem annyira egyértelmű,
hogy nagy szükség lenne rá.
Szerintem azért, mert az igazságszolgáltatási rendszerünkben
a büntetésen van a hangsúly.
És évekig a közrend volt fókuszban
a-az emberségesség helyett.
Angelica, mesélje el, hogy mi hozta ide el ma,
meg azt is, hogy most mit dolgozik!
Már egész régóta küzdöttem függőséggel.
Egy családtagom adott először drogot.
Amikor utoljára bekerültem, tisztán mentem be,
tízéves próbaidőn voltam, de nem találtam munkát.
Senki sem akart felvenni.
Így nem tudtam fizetni a szükséges havi költségeket.
De közben három gyereket neveltem egyedül.
Így amikor visszamentem a bíróságra, két évre ítéltek a TDC-ben.
TDC: A TEXASI BÜNTETŐÜGYI IGAZSÁGSZOLGÁLTATÁS
A lányom akkor 11 éves volt, látta, ahogy visszakerülök.
Hallotta az ígéretet, hogy minden jobb lesz, de nem lett.
Így hát besokallt.
Az első látogatásokon nem szólt hozzám.
Bejött a GEM program, épp csináltunk valami kézműves dolgot,
amikor megtört, és azt mondta:
„Anya, ezt nem tudom, hogy kell! Segítesz?”
Anyaként ezeket a szavakat hallani…
amikor arra vágyik az ember, hogy szüksége legyen rá.
És ez annak köszönhető,
hogy a GEM megmutatta, máshogy is lehet élni.
Hogyan karolhatnánk fel másokat,
hogy tapasztalataikkal segíthessenek?
Ezért is örülök annak, hogy itt van velünk Angelica.
Most már ő a programigazgatónk.
Nemcsak a szabadulás a lényeg,
- hanem az utána jövő élet is. - Aha.
Ez a gazdasági és az aktív szerep nagyon fontos nekem.
- Igen. Az is. - Megállítja a szegénység ördögi körét,
amely erőszakhoz vezet.
Bebizonyította, hogy ez a modell működik.
Emellett nagyszerű támogatókat is szerzett,
például Kim Kardashiant.
Meglátott, és kiállt értem,
amikor nem sokan tették ezt.
KALIFORNIA
Egy igazságtalan ítélettel nehéz megküzdeni.
Kim hallott Brittany munkájáról,
és ő is segíteni akart.
Ezután Kim a jogi pálya mellett döntött, hogy még többet tehessen
a rendszer igazságosabbá tételéért.
Ha belegondolsz, ott az óriási, globális platformja.
A százmilliós követőtábora.
Százmilliós, amit még
- felfogni is nehéz. - Az egész világról.
- Még Antarktiszról is. - Biztosan.
- Hogy van? - Ó, te jó ég!
- Szia! Hogy vagy? - Szia! Jól.
- Te jó ég! - Jól.
Kim, mindkettőnknek ügyvéd szülei vannak,
és én egyértelműen nem akartam az lenni gyerekkoromban.
Te már gyerekként is az akartál lenni?
Úgy néztél az édesapádra, hogy: „Én is ezt csinálnám!” Nem?
- Én igen. - Tényleg?
Az irodájában megvolt minden bizonyítási könyv.
VÁLLALKOZÓ ÉS JOGHALLGATÓ
Az összes testvérem állandóan kint volt a medencénél a barátaikkal.
Én meg apa irodájában ültem, és a könyveit bújtam.
Sorsszerű volt.
- Mindennek oka van. - Mindennek.
Játsszunk egyet!
Rád nézek, anya, mert Kimnek frissebb a tudása.
Nem tudom. Kimnek tisztességtelen előnye van.
Sokadik nekifutásra, de sikerült.
Lássuk! „Milyen körülmények között okozhatunk halálos sebet
önvédelem esetében?” Igen?
Ha valaki maga is azzal néz szembe,
vagy úgy gondolja, hogy az fenyegeti.
„Mi a különbség a kényszerítés/zsarolás és a rablás között?”
Nos, a rablás általában tettleges bűncselekmény,
míg a kényszerítéshez nem szükséges fizikai erő.
Még egy neked, anya.
- Köszi. - Oké. Nézzük!
Helyes.
Anya, azért megpróbáltad.
Köszi, drágám.
Kim, ön a büntetőjog reformjáért is dolgozik,
igen elkötelezett iránta,
erről is szerettünk volna önnel beszélgetni.
Meséljen arról, amikor a Fehér Házban járt!
Emlékszem, a Roosevelt szobában volt a megbeszélés.
Egy kegyelmi tárgyalás volt,
a mentoraim is ott voltak velem.
És olyan rövidítésekkel dobálóztak…
- …amikről nekem dunsztom sem volt. - Hol a dekódoló?
Azt mondják: „A SzIM”, én meg ott írogatok,
hogy: „Az meg mi?”
Erre ő: „Szövetségi Igazságügyi Minisztérium”, én meg:
„Ezt honnan kéne tudnom? Még sosem jártam ott.”
Így a jogi pálya mellett döntöttél?
- Akkor? - Igen.
- Ez klassz! Klassz pillanat. - Szégyelltem magam.
És bár másfél évvel tovább tartott,
mert nem sikerült a vizsga…
De nem adtad fel.
Nem adtam fel.
A gyerekeim mindig ott voltak,
amikor kézhez kaptam az eredményt. Látták a könnyeimet.
És legutoljára akkor látták a könnyeimet,
- amikor örömömben sírtam… - Igen. Az örömtől.
…mert sikerült.
Ezért is küzdök ennyire.
Mert ha a gyerekeimet valaha letartóztatják,
akkor nekik rosszabb esélyeik vannak, mint nekem.
- Meg az enyéimnek is. Akik fehérek. - Ha letartóztatják. Igen.
És engem ez motivál igazán.
Sokszor a szemléletváltó történetek azok,
amikkel a leginkább azonosulunk.
Egy kicsit másként látjuk a világot,
vagy legalábbis magunkat a világban.
Ki következik?
- Oké. - Jól van.
- Te jössz! - Én más történetet mondok.
Jó, kell egy kis… változatosság.
Első osztályosként csak azt akartam, hogy átlagos gyerek legyek,
és persze én legyek Mrs. Mitchell kedvence.
De volt egy olyan időszak, amikor csak úgy eltűnt a házim.
Addig elég megbízhatóan beadtam a házikat,
mert hát ugye én akartam lenni Mrs. Mitchell kedvence.
Így Mrs. Mitchell egyszer elbújt a szünet közben,
és látta, hogy egy fiú kiveszi a házimat az asztalomból,
kiradírozta a nevemet, és ráírta a sajátját,
aztán így adta be.
A kisfiút eltiltották a szünettől.
Pár héttel később odajött hozzám a kisfiú,
a szabadidőben, a játszós időben.
Azt mondta: „Hé, Chelsea, úgy látom, te kedveled Mrs. Mitchellt!”
Én erre: „Én imádom!”
Azt mondta: „Tudod, mi a legeslegjobb bók?”
Mondtam, hogy nem.
Ő erre: „A kapd be!”
Így odamentem Mrs. Mitchellhez, és ezt mondtam: „Kapd be, Mrs. Mitchell!”
Teljesen megdöbbent!
Én meg elkezdtem sírni, mert éreztem, hogy valami nagyon nem jó.
De nem tudtam, mi.
A Little Rock-i iskolakörzetben
akkor még volt kötelező testi fenyítés.
A folyosó falára tettem a kezem, bőgve,
és Mrs. Mitchell rásózott a fenekemre.
Azt hittem, elsüllyedek.
Rögtön ezután megölelt,
és azt mondta: „Holnap is lesz nap.”
Amikor hazaértem, a szüleim megtanították, hogyan használjam a szótárt.
Azta!
Szuper!
- Én… Én megkeresem azt a fiút! - A pimasz kis srácot!
- Szuper történet volt. - Igen.
De nekem az volt benne a legjobb rész,
hogy a végén megölelt a tanárnő,
és azt mondta, hogy holnap is lesz nap.
A TÖRTÉNETMESÉLÉS MENTORA
Hogy inkább azt gondold: „Jó, nem vagyok rossz gyerek.”
Ezek a sztorik jó genezistörténetek olyan helyzetekről,
amikor tényleg tanultunk valamit,
vagy valamire rájöttünk…
Ezek a mostani énünk építőkockái.
A büntetőügy reformja nagyon nehéz téma.
Egyrészről nagy közönséget biztosít a platformja.
Másrészről több figyelmet is ad, célponttá válhat.
Hogyan reagáltak a követőid?
Vannak olyan esetek, amik elindítanak valamit a közösségi oldalakon?
Egy celeb talán könnyebben befolyásol néhány embert,
de néha kimondottan hátrányt jelent a platform.
Mindig megfontoltan közelítek meg egy témát.
Ha úgy döntök, hogy bevonom a közösségi médiás rajongóimat,
akkor nagyobb az érdeklődés, segíteni akarnak.
Az egyik leghihetetlenebb az volt, amikor épp egy kivégzés folyt,
én meg kiposztoltam.
PÉLDABESZÉDEK 24:11 MENTSD MEG AZOKAT, AKIKET HALÁLRA VISZNEK,
ÉS NE FORDULJ EL AZOKTÓL, AKIKET A VESZTŐHELYRE HURCOLNAK!
De el kellett mennem egy Skims-próbára.
Meg sminket kellett ellenőrizni, mert jóvá kellett hagynom egy terméket
a mielőbbi indulásához.
#MENTSÜKMEGBRANDONT
Kivégzik ezt az embert. Úgyhogy végigsírtam az egészet.
#BRANDONBERNARDOT NEM KÉNE KIVÉGEZNI:
1. 18 ÉVES VOLT AKKOR. 2. NEM Ő LŐTT.
A gyerekeim befutottak: „Anya, miért sírsz?”
Kihangosítottam Brandont, hogy beszélhessen a gyerekeimmel.
2 ÓRA BRANDON BERNARD KIVÉGZÉSÉIG.
Egy óra van hátra, és szeretném megosztani másokkal a történetét,
hogy mindenki megértse: itt egy embert végeznek ki.
Emberekről, családokról van szó.
Van olyan, hogy sikeresen leállítunk egy kivégzést.
Meg olyan is, hogy nem.
SOROLHATNÁM, MILYEN CSODÁLATOS EMBER VOLT BRANDON.
EZ NEM MARADHAT ÍGY: ELCSESZETT A RENDSZER
Elképesztő, hogy hamarabb nem kaptam fel a fejem az igazságtalanságra.
Téged nagyszerű szülők neveltek,
akik már gyerekként sokat tanítottak neked a világról.
És elvárták, hogy véleményem is legyen.
Ez nagyon sokat hozzátesz az ember önbizalmához,
sok mindenre megtanít.
Nekem sosem kérték ki a véleményemet a…
Lövésem sem volt sok mindenről. Buborékban éltem Beverly Hillsben.
A gyerekeimet nem így akarom felnevelni.
Amikor kicsi voltam, Roger bácsikámat letartóztatták,
majd börtönbe küldték, kokaint adott el egy beépített rendőrnek.
Ez az esemény nagy hatással volt rám,
mert a bácsikám mindig kedves volt velem.
Próbáltam összeegyeztetni magamban, hogy ez a jó ember
valami rosszat tett,
de közben nem ez az egyetlen tett fogja meghatározni őt.
Igen.
Nem azt mondom, hogy ne ülje le a büntetését.
Szerintem sokan gondolják azt,
hogy a reformtörekvések miatt lazábban tekintünk
- a büntetésre is. - Egyetértek.
Miért nem lehetne több rehabilitációs központ a börtönök helyett?
Miért dobjuk el egy ember életét, amikor tényleg megváltozhat?
Én hiszek a második esélyben.
YUROK TÖRZS KALIFORNIA
Észak-Kaliforniában vagyunk, a világ egyik leggyönyörűbb helyén.
Most Abby bíróval találkozom,
aki a különálló törzsi igazságszolgáltatás úttörője,
a yurok törzs értékeire és kultúrájára alapozza munkáját.
Ő abban hisz, hogy a közösség segítésére kell koncentrálnunk,
és nem csak a büntetésére.
Szerintem mind tanulhatunk abból,
mások hogyan értelmezik az igazságszolgáltatást.
Mi nem énekeljük.
- Nem szoktátok a bíróságon? - Nem, soha.
Jó napot!
Jó napot! Üdvözlünk!
Hű, ez nagyon klassz!
Hogyan kéne hívnunk? Nem emlékszünk.
- A Hillary jó lesz. Igen. - Akkor az lesz.
- Ettél már makklevest? - Nem. De jól hangzik.
Különlegesre csináljuk neked.
A kis követ is odaadom.
Rendben.
Nem egy gyorskaja.
- Ha ezen gondolkozol. - Az biztos.
Ez az ország legkeményebb… makkja.
Milyen közbeavatkozások működnek itt a gyakorlatban?
Az igazságszolgáltatási rendszer lényege,
hogy nem lehetnek győztesek és vesztesek,
mivel mind együtt élünk.
Úgyhogy kulturálisan megfelelő megoldás kell.
Újra kell építeni a közösséget. Erre vannak ezek a programok.
A YUROK TÖRZS TAGJA
San Franciscó-i bíró voltam,
évekig állami megbízottként dolgoztam.
Amikor hazajöttem, először azt mondták: „Te nem lehetsz a bíró,
mert ismered ezt meg azt.”
Én azt válaszoltam: „Mindenkit ismerek, és ti is ismertek.
Mire céloztok ezzel?”
ABBY BÍRÓ FŐBÍRÓ
Szerintetek 500 éve fel-alá rohangáltunk,
hogy egy idegen oldja meg a gondjainkat?
Ismerem az állami rendszert,
ismerem a szövetségi rendszert,
ezeket nem tartottam megfelelőnek a számunkra.
Ez az otthonom, úgy éreztem, ez az életcélom.
Egy olyan rendszert kellett kidolgoznom,
amely utánam is fennmaradhat, és a közösségünk részévé válhat.
A jólléti bíróságon segítséget nyújtunk azoknak,
akik drog- és alkoholproblémákkal küzdenek.
De mi nemcsak ezekben segítünk nekik,
hanem minden másban is.
Ez itt a páfránybolt,
ez a hely tele van jó páfrányokkal.
Laura a bíróságunk kulturális tisztviselője.
Ő segít visszaintegrálni a jólléti bírósághoz fordulókat a kultúránkba.
A lányom ért egy kicsit a fonáshoz.
Csak a legjobb páfrányokat szedjük le,
és azoknak is csak a belső részét használjuk a kosárfonáshoz.
A szabad levegő…
A JÓLLÉTI BÍRÓSÁG ÜGYFELE
…az együtt töltött idő a lányaimmal mind hatalmas áldás.
Ezelőtt nem jártam ki a függőségem miatt…
Szerintem minden függőség egy traumából ered.
A történelmi traumából, a generációs traumából.
Ezt nem indokként hozom fel,
de… ezt tudomásul kell vennünk.
A yurokban a rendőr azt jelenti: „férfi, aki ellopja a gyerekeket,”
mert jöttek, és ellopták a gyerekeket.
Bentlakásos iskolákba vitték őket.
Sokakat bántalmaztak, és úgy tekintettek rájuk, hogy meg kell őket ölni.
Az alkoholt eleinte azért vitték az indián közösségekbe,
hogy lecsendesítsék a tiltakozást.
Az invázió után sok olyan viselkedés maradt velünk, ami új volt.
És valamit kezdenünk kell velük.
Nehéz segítséget kérni.
Mielőtt tiszta lettem,
úgy éreztem, kimerítettem a család segítségét,
és az elfordulás megnehezítette a dolgomat.
Igen. Van egy mese egy kismadárról,
a yurok kismadaras mese. Ismered?
Eltörött a szárnya,
így nem tudott elrepülni délre a családjával.
Az erdőben maradt.
Szeretett volna egy helyet a télre, ahol meghúzhatja magát.
A kismadár felment a tölgyre, és ajándékként énekelt neki egy dalt.
Megkérdezte: „Maradhatnék itt?
Eltört a szárnyam, és nem tudok elrepülni a családommal.”
A tölgy erre azt mondta: „Nekem erre nincs időm.”
A kismadár azt mondta: „Hát jó.”
Nagyon elszomorodott, hogy senki sem akar segíteni neki.
Aztán felment a vörösfenyőre.
A vörösfenyő azt mondta: „Persze, élhetsz rajtam.”
Aztán lejött a teremtő, odament a fenyőhöz, és azt mondta:
„A jótettedért cserébe neked lesz a leghosszabb életed,
és te leszel a legnagyobb.
Tudod, hogyan kell élni.”
Aztán odament a tölgyhöz.
„Mostantól makkjaid lesznek,
amikkel az embereket kell táplálnod.
Mert ez fontos.”
A történet tanulsága, hogy mindenki felelős abban,
hogy odafigyeljünk és segítsünk egymásnak.
A törzstől kapott támogatás,
és a kulturális programok miatt
érzem azt, hogy ide tartozom,
és kiegyensúlyozottabb is lettem.
Most már ott lehetek a gyerekeimnek,
taníthatom őket, és ez nagyon sokat jelent a gyógyulásomban.
A közösség rendkívül fontos.
Igen.
És ti… megpróbáljátok
úgymond kiásni a közösség gyökereit.
Megkérdezitek a tagoktól, hogy: „Honnan jöttél?
Mi volt a traumád? Mivel élsz együtt?”
Szerintem ez nagyon fontos, mégsem tesszük meg.
Meg ott a többi jó dolog.
Van sok jó dolog is.
Hová megyünk?
Át, a tűzrakó helyhez.
Elképesztő, hogy ezt egy kosárban csináljátok. Elképesztő.
És kezd besűrűsödni. Eléggé…
- Óvatosan! Jó. - Itt van még egy.
A YUROK KULTÚRA ŐRE ÉS BÖLCS
Ezek kis gombócok, folyamatosan kavarni kell.
- Igen. Előre… - Látod, ez milyen?
- Igen. - Szerintem jobb, ha elveszem…
a keverőt.
Szép munka, Bert.
Nagyon tetszik a hozzáállásotok.
Vannak olyan ügyfeleink, akiken tudtunk segíteni,
de mégis visszajárnak,
mert úgy érzik, kell a plusz támogatás,
az, hogy közel lehessenek a közösséghez.
És…
Tessék?
Ez az egyik védencem volt…
Egyetértett. Igen.
Találkoztatok olyanokkal, akiknél…
nem vált be ez a módszer?
Bárhogy is próbálkoztatok.
Igen, vannak három, négy, öt évig húzódó ügyeink.
De én nem adom fel.
Mert… kell a kitartás.
Nem szabad leállni vele, próbálkozni kell tovább.
Szerintem mindenki tudja, hogy büntetésekkel
nem tudunk békés környezetet teremteni.
Sem gyerekekkel, sem egy rendszerrel.
A ti módszereitekből kell tanulnunk.
Nagyon köszönöm mindannyiótoknak,
hogy velem töltöttétek az időtöket. És a munkátokat is.
Abby bíró egy olyan rendszert hozott létre,
ahol az egyén felelőssége mellett
mindenkinek nagyon fontos
a közösség felelőssége is.
Köszönöm!
Lányok, tudjátok, miért teremtették a yurok embereket?
Nem.
Nem? Az a feladatunk az életben, hogy visszahozzuk az egyensúlyt a Földre.
Lenyomjuk a rossz dolgokat, kiemeljük a jó dolgokat,
és ezzel úgy hisszük, hogy újra
- egyensúlyt teremthetünk. - Egyensúlyt.
Ez egy csodás dolog, de ugyanakkor hatalmas felelősség is
önmagunk, az életünk és a világ iránt is.
„Drakula megtámadja Van Helsinget,
Van Helsing előhúz egy fiola szenteltvizet, ráönti Drakulára.
Mondhatja-e erre Van Helsing, hogy önvédelemből cselekedett?”
- Igen. - Nyomd a csengőt!
- Igen. - Nem.
- De. - Nem.
Ha elmúlik a támadás veszélye,
az önvédelem nem használható védelemre.
Egy vámpír bármikor támadhat.
Téved.
Mindkettejükben dúl a versenyszellem. Látom.
Nincs kivételezés.
A feliratot fordította: Alimuradov Dóra